नोटबंदी की 5वीं सालगिरह पर प्रियंका गांधी ने मोदी सरकार से पूछे 5 सवाल
नोटबंदी के ऐलान को आज पांच साल हो गए हैं, इसकी पांचवीं सालगिरह पर कांग्रेस नेता प्रियंका गांधी वाड्रा ने मोदी सरकार से पांच सवाल पूछे हैं।
नई दिल्ली: प्रधानमंत्री नरेंद्र मोदी ने 8 नवंबर 2016 को देश में नोटबंदी का ऐलान किया था, जिसके बाद उसी दिन की आधी रात से 500 और 1000 रुपये के पुराने नोट बंद हो गए थे और अगले दिन से लोगों को बैंकों में पुराने नोटों के बदले नए नोट दिए जाने लगे थे। नोटबंदी के ऐलान को आज पांच साल हो गए हैं, इसकी पांचवीं सालगिरह पर कांग्रेस नेता प्रियंका गांधी वाड्रा ने मोदी सरकार से पांच सवाल पूछे हैं।प्रियंका गांधी वाड्रा ने ट्वीट करके सवाल पूछे। उन्होंने ट्वीट में लिखा, "अगर नोटबंदी सफल थी तो, भ्रष्टाचार खत्म क्यों नहीं हुआ? कालाधन वापस क्यों नहीं आया? अर्थव्यवस्था कैशलेस क्यों नहीं हुई? आतंकवाद पर चोट क्यों नहीं हुई? महंगाई पर अंकुश क्यों नहीं लगा?"